স্নুবের-এর সাফল্যে বিশ্বজুড়ে যাত্রী পরিবহণ ব্যবস্থায় নয়া দিশা দেখা দেবে বলে আন্তর্জাতিক পরিবহণ সংস্থাগুলির তরফে আশা পোষণ করা হয়েছে। আগামী ২০২০সালের মধ্যে চালকহীন ট্যাক্সি পরিষেবা দেওয়ার পরিকল্পনা করেছে জাপানি সংস্থা রোবট ট্যাক্সি ইনকর্পোরেটিভ। গ্রিসে শহরের ভিড়ে ঠাসা ট্র্যাফিকেও পরীক্ষামূলক চালানো হয়েছে চালকহীন বাস সিটি মোবাইল ২। গত সোমবার জেনারেল মোটর্স কোম্পানি-র তরফে ঘোষণা করা হয়েছে, লিফ্ট ইনকর্পোরেটিভ সংস্থার সঙ্গে অংশীদারির ব্যবসায় ৫০০০ কোটি ডলার বিনিয়োগে চালকহীন গাড়ি তৈরির উদ্যোগ শুরু হতে চলেছে। তবে বাকিদের থেকে কিছুটা ধীরে চলো নীতি নিয়েছে দক্ষিণ কোরিয়া। দেশের অগ্রণী গাড়ি নির্মাণ সংস্থা হুনডাই-এর তরফে জানানো হয়েছে, আগামী ২০৩০ সালে বাজারে চালকহীন গাড়ি আনা হবে।